Այս անգամ չգիտենք, թե ո՞վ է պատվիրատուն, որովհետև, ինչպես ժողովուրդն է ասում, Ահարոնն իսկապես «բրնձել» է: Ըստ իսկապես անկախ հարցախույզների, ՀԱԿ-ի վարկանիշն այս պահին մոտ 14 տոկոս է, ինչն էլ նշանակում է, որ 3,5 տոկոսը որևէ կապ չունի իրականության հետ: Գևորգ Պողոսյանի հարցումներով` խորհրդարանում մոտ 70 տոկոս բաժին կհասնի այս երեք ուժերին միասին վերցված: Եթե այս 70 տոկոսը բաժանենք 3-ի` կունենանք ոչ այն պատկերը, որը երևացել է Ահարոնի աչքին: Անկախ սոցիոլոգները վկայում են, որ որևէ ուժի չի հաջողվի ձևավորել բացարձակ մեծամասնություն: Իսկ թե առաջնորդվենք Ահարոն Ադիբեկյանի տվյալներով, ապա կստացվի, որ մոտ 34 տոկոսը բաժին կհասնի ՀՀԿ-ին, ԲՀԿ-ին և ՀԱԿ-ին, իսկ 60 տոկոսից ավելի ձայները` մնացած ուժերին, մասնավորաբար` ՀՅԴ-ին, «Ժառանգությանը», «Օրինաց երկրին»: Հավանաբար, Ահարոնն ուրիշ կուսակցությունների անուններ չգիտեր, այլապես նրանց էլ կհիշեր: